**ELŐSZÓ**

**Akkor jutott eszembe először a Lányok Krisztusért sorozat terve, amikor Stuttgartban (Németország) voltam a Női Szolgálatok Osztályának konferenciáján. Az egyik workshopot hívták „Lányok Krisztusért klub”-nak. Sajnos nem volt kézikönyvük és a programot a helyi gyülekezetek ötletei alapján tartották. Bizonyos napokon összegyűjtötték az összes fiatal lányt, és együtt töltöttek egy teljes napot a lelki elmélyülés, tematikus tanulmányok és szórakozás jegyében. Az ötlet nem hagyott nyugodni. Azon kezdtem töprengeni, mi lenne, ha! Mi lenne, ha divízióként motiválhatnánk a helyi gyülekezetek nőtestvéreit, hogy támogassák a fiatal lányok és asszonyok életét? Létrehozhatnánk egy tanácsadó programot a nemzedékek közötti kapcsolatok összekovácsolására.**

**A Titusz 2:3-5 igevers szerint: „Hasonlóképpen a vén asszonyok szentekhez illő magaviseletűek legyenek, nem patvarkodók, sem sok borivás rabjai, jóra oktatók;** **Hogy megokosítsák az ifjú asszonyokat, hogy férjüket és magzataikat szeressék,** **Legyenek mértékletesek, tiszták, háziasak, jók, férjüknek engedelmesek, hogy az Isten beszéde ne káromoltassék.”**

**Ez a kézikönyv, tehát a „mi lenne ha” kérdésből nőtte ki magát.**

**Sok mindenre használhatjuk a „Lányok Krisztusért” anyagot, legfőbb célunk mégis az, hogy a lányok felfedezzék maguknak Istent és kapcsolatot építsenek ki Vele. Az idősebb testvérnőkkel való jó kapcsolatuk nagy segítség és útmutatás lehet ebben. Ily módon is izmosodhatnak lelkileg.**

**Öt főbb területtel fogunk foglalkozni:**

1. **Bibliatanulmányok – életkoruknak megfelelő bibliatanulmányok kifejezetten a lányoknak szóló témakörökben.**
2. **Imádság – az imádkozás különböző formái, hiszen nem vagyunk mind egyformák.**
3. **Egészséges életmód – a tinik világára, jelenlegi helyzetükre vonatkoztatva.**
4. **Szolgálati tervek – mert mindnyájan tudjuk, milyen jó másoknak segíteni.**
5. **Kézműves foglalkozások – nem csupán lefoglalni a lányokat, hanem, hogy elkészült szép munkáik értékesítéséből finanszírozni tudják szolgálati terveiket.**
6. **Születésnapi naptárt is mellékeltünk – mert nagyon jólesik, ha valaki számon tartja a születésnapunkat.**
7. **Végezetül egy bibliai imanaplót, mellyel megkezdhetik Krisztussal járásukat. Lelki utazásuk így kézzelfoghatóbb lesz számukra.**

**Kézikönyvünk legalább tíz témakörrel foglalkozik, az élet legtöbb területét érinti. Reméljük, ezzel segítséget nyújtunk, hogy helyi gyülekezeteitekben elkezdhessétek „Lányok Krisztusért” programot. Mivel mindnyájan sokféle munkával elfoglalt emberek vagyunk, havonta egy ilyen összejövetelt javaslunk. Szeretnénk, ha ez a klub megvalósítható lenne, úgy a foglalkozások vezetői, mint a résztvevő tinilányok és az őket támogatók számára is. A klub jellege miatt a lányok meghívhatják nem adventista barátnőiket is. Mindig nyitottak vagyunk megosztani a Jó Hírt azokkal, akik csatlakozni szeretnének.**

**Valahogy így nézne ki a havonta megtartott összejövetel felépítése:**

**Köszöntés és imádság**

**Bibliatanulmányozás és imádkozás**

**Kézműves foglalkozás és szolgálati terv-ötletek**

**Az egészséges életmód-tanulmány megbeszélése**

**Közös étkezés**

**Közösségi este**

**Azért imádkozom már egy ideje, hogy ez a klub megfeleljen a helyi gyülekezetek igényeinek és segítse őket a fiatal lányok és asszonyok oktatásában, támogatásában. Segítsen nekik megtalálni az Istennel való különleges, személyes kapcsolatot. Áldást kívánok minden szervező, mentor és fiatal lány munkájára, akiket a Krisztushoz vezető különleges útra szeretnénk segíteni.**

**Clair Sanches**